Juodelis (Kalvarijos sav.)
54°23′52″š. pl. 23°07′39″r. ilg.﻿ / ﻿54.3979°š. pl. 23.1274°r. ilg.﻿ / 54.3979; 23.1274 Juodelis – ežeras pietvakarių Lietuvoje, Kalvarijos savivaldybėje, apie 6,5 km į vakarus nuo Kalvarijos, Būdviečių pelkės pietinėje dalyje. Ežeras širdies formos, ilgis iš vakarų į rytus – 0,21 km, plotis – iki 0,18 km. Altitudė 112,7 m. Krantai žemi, pelkėti, daugiausia apaugę mišku. Rytuose išteka upelis link Šakelio ežero (Šešupės baseinas). Į pietus įsikūręs Juodelių kaimas.